
                                       HOTĂRÂREA NR. 320
   
Consiliul Local al Municipiului Craiova întrunit în şedinţa extraordinară din  data de 13.07.2009;

Având în vedere raportul nr.87625/2009 întocmit de Direcţia Patrimoniu prin care se propune dezmembrarea unei suprafeţe de teren situat în municipiul Craiova, str.Bucovăţ, nr.124 şi trecerea din domeniul public în domeniul privat al municipiului Craiova a suprefeţei de teren dezmembrat;

În conformitate cu prevederile Legii nr.213/1998 privind proprietatea publică şi regimul juridic al acesteia şi Legii nr.7/1996 privind cadastrul şi publicitatea imobiliară, republicată;
În temeiul art.36 alin.2 lit.c, art.45 alin.3 şi art.61 alin.2 din Legea nr.215/2001, republicată, privind administraţia publică locală;
hotărĂŞte:
Art.1. Se aprobă dezmembrarea suprafeţei de teren intravilan, proprietate publică a municipiului Craiova, în suprafaţă de 540.000 mp., din acte, şi 534.027 mp., din măsurători, situat în str.Bucovăţ, nr.124, cu numărul cadastral 22573, înscris în cartea funciară a municipiului Craiova nr.60004, în două loturi:

· lotul 1 – în suprafaţă de 12.024 mp, cu nr.cadastral 22573/1;
· lotul 2 – în suprafaţă de 522.003 mp, cu nr.cadastral 22573/2.
Art.2. Se aprobă trecerea din domeniul public în domeniul privat al municipiului Craiova a suprafeţei de teren dezmembrat,  lotul 1, în suprafaţă de 12.024 mp, cu nr.cadastral 22573/1.
Art.3.  Se împuterniceşte Primarul Municipiului Craiova să semneze actul notarial de dezmembrare şi să îndeplinească toate formalităţile de publicitate imobiliară.
Art.4. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.147/1999, 173/2001 referitoare la aprobarea inventarului bunurilor domeniului public al Municipiului Craiova şi nr.80/2006 referitoare la darea în administrarea Regiei Autonome de Administrare a Domeniului Public şi Fondului Locativ Craiova, a unor bunuri ce aparţin domeniului public al municipiului Craiova.
Art.5. Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr. 141/2008.
Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Urbanism şi Amenajarea Teritoriului şi  Direcţia Proiecte, Programe de Dezvoltare, Tehnică şi Investiţii vor aduce la îndeplinire prevederile prezentei hotărâri.

